Zápisnica z 57. zasadnutia Súdnej rady Slovenskej republiky
zo 17. januára 2011

Prítomní:
1)	JUDr. Štefan Harabin 
2)	JUDr. Jana Bajánková 
3)	Doc. JUDr. Mária Bujňáková, CSc. - ospravedlnená
4)	JUDr. Igor Burger
5)	JUDr. Ján Burik 
6)	JUDr. Viliam Dohňanský
7)	JUDr. Ida Hanzelová 
8)	JUDr. Daniel Hudák 
9)	JUDr. Peter Hulla
10)	JUDr. Jozef  Janík 
11)	JUDr. Helena Kožíková 
12)	JUDr. Anna Marková 
13)	JUDr. Richard Molnár
14)	JUDr. Bohumil Novák 
15)	JUDr. Juraj Sopoliga 
16)	JUDr. Gabriela Šimonová 
17)	JUDr. Daniela Švecová 
18)	JUDr. Mária Usačevová

Ing. Anna Žatková – vedúca Kancelárie Súdnej rady Slovenskej republiky

57. rokovanie Súdnej rady Slovenskej republiky otvoril a viedol predseda Súdnej rady Slovenskej republiky (ďalej len "súdna rada") a zároveň skonštatoval, že súdna rada je uznášaniaschopná.  

Návrh programu zasadnutia bol členom súdnej rady predložený v písomnej podobe a po diskusii bol schválený nasledovný program zasadnutia:

1.	Voľby sudcov Disciplinárneho súdu Slovenskej republiky (1 Ksr 244/2010)

2.	Rozvrh práce Disciplinárneho súdu Slovenskej republiky na rok 2011 (1 Ksr 13/2011)

3.	Vyhodnotenie majetkových priznaní sudcov za rok 2009 (1 Ksr 17/2011)

4.	Rokovací poriadok Súdnej rady Slovenskej republiky (1 Ksr 16/2011)

5.	Stanovisko JUDr. Viliama Dohňanského k podnetu JUDr. Pavla Polakoviča                      (1 Ksr 230/2010) 

Rôzne:

6.	Informácia o návšteve Španielskej delegácie (8. – 9. február 2011)

7.	Návrh na skrátenie prípravnej praxe JUDr. Lucie Podrackej, justičnej čakateľky Krajského súdu v Banskej Bystrici (1 Ksr 334/2010)

8.	Žiadosť JUDr. Romana Maťašovského o  preskúmanie zákonnosti a správnosti postupu sudcu Okresného súdu Bratislava V (Ssr 71/2010) 

9.	Žiadosť predsedu Okresného súdu Veľký Krtíš o zaujatie stanoviska vo veci spáchania trestného činu sudcom Okresného súdu Veľký Krtíš Mgr. Milanom Vargom                      (1 Ksr 429/2010)

10.	Reakcia JUDr. Juraja Kusa na vymenovanie predsedu Okresného súdu v Michalovciach (1 Ksr 5/2011)

11.	Uznesenie Najvyššieho súdu Slovenskej republiky v právnej veci žalobcu                          JUDr. Róberta Urbana proti žalovanej Súdnej rade Slovenskej republiky

12.	Informácia o návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

13.	Žiadosť JUDr. Natálie Kollárikovej, sudkyne Okresného súdu Piešťany o preloženie  na výkon funkcie sudcu na okresný súd so sídlom v Bratislave (1 Ksr 403/2010)

K programu zasadnutia:

Hlasovanie: 
Za: 17
Proti: 0
Zdržali sa: 0
Neprítomní: 1

Uznesenie č. 1107
Súdna rada Slovenskej republiky schvaľuje program 57. zasadnutia.

Za overovateľa zápisnice bol navrhnutý JUDr. Daniel Hudák a za zapisovateľku Lucia Hučková.

Hlasovanie o overovateľovi zápisnice: JUDr. Daniel Hudák
Za: 16
Proti: 0
Zdržali sa: 1
Neprítomní: 1

Uznesenie č. 1108 
Súdna rada Slovenskej republiky schvaľuje za overovateľa zápisnice JUDr. Daniela Hudáka a za zapisovateľku zasadnutia Luciu Hučkovú.

Jednotlivé body programu súdna rada prerokovala s týmito závermi:

1.	Voľby sudcov Disciplinárneho súdu Slovenskej republiky (1 Ksr 244/2010)

Predseda súdnej rady uviedol, že je potrebné vypočuť jednotlivých kandidátov na sudcov Disciplinárneho súdu Slovenskej republiky a z toho dôvodu navrhol odročiť tento bod programu. 
JUDr. Hanzelová uviedla, že pozvanie kandidátov je dôvodné, pretože títo sudcovia a predstavitelia iných právnických profesií sa prakticky stanú sudcami Najvyššieho súdu Slovenskej republiky pre účely disciplinárneho konania. Poznamenala, aby sa stanovil čo najaktuálnejší dátum. 
 Z diskusie k predmetnému bodu vyplynula potreba vyžiadať prostredníctvom Kancelárie Súdnej rady Slovenskej republiky informáciu z Disciplinárneho súdu Slovenskej republiky o disciplinárnych konaniach  z ktorej by vyplynulo, aký je počet disciplinárnych vecí, aký je  stav konania vecí a či nie sú prieťahy v konaniach.

JUDr. Sopoliga sa pripojil k návrhu JUDr. Hanzelovej.

Hlasovanie:
Za: 17
Proti: 0
Zdržali sa: 0
Neprítomní: 1

Uznesenie č. 1109 
Súdna rada Slovenskej republiky odročuje tento bod rokovania s tým, že na voľbu sudcov Disciplinárneho súdu budú pozvaní všetci navrhnutí kandidáti na sudcov Disciplinárneho súdu Slovenskej republiky.

2.	Rozvrh práce Disciplinárneho súdu Slovenskej republiky na rok 2011                         (1 Ksr 13/2011)

Predseda súdnej rady navrhol vzhľadom na odročenie voľby sudcov Disciplinárneho súdu odročiť rokovanie o Rozvrhu práce Disciplinárneho súdu Slovenskej republiky na rok 2011.
Členovia súdnej rady vzhľadom na odročenie bodu „Voľby sudcov Disciplinárneho súdu Slovenskej republiky“  hlasovali nasledovne: 

Hlasovanie:
Za: 17
Proti: 0
Zdržali sa: 0
Neprítomní: 1

Uznesenie č. 1110 
Súdna rada Slovenskej republiky z dôvodu  odročenia volieb sudcov Disciplinárneho súdu, odročuje s tým súvisiaci  bod programu „Rozvrh práce Disciplinárneho súdu na rok 2011“.

3.	Vyhodnotenie majetkových priznaní sudcov za rok 2009 (1 Ksr 17/2011)

Predseda súdnej rady uviedol, že všetky majetkové priznania, ktoré boli podané                    do 31. marca 2010, boli elektronicky spracované Kanceláriou Súdnej rady Slovenskej republiky. 

Predseda súdnej rady navrhol zostaviť komisiu na vyhodnotenie majetkových priznaní z hľadiska zistenia prírastku majetku sudcov  a úplnosti vyhlásenia a majetkového priznania sudcov za rok 2009 v nasledovnom zložení:

Hlasovanie: JUDr. Helena Kožíková
Za: 16
Proti: 0
Zdržali sa: 1
Neprítomní: 1

Hlasovanie: JUDr. Jozef Janík 
Za: 16
Proti: 0
Zdržali sa: 1
Neprítomní: 1

Hlasovanie: JUDr. Jana Bajánková
Za: 16
Proti: 0
Zdržali sa:  1
Neprítomní: 1

Hlasovanie: JUDr. Daniel Hudák
Za: 16 
Proti: 0
Zdržali sa: 1
Neprítomní: 1

Hlasovanie: JUDr. Richard Molnár 
Za: 16
Proti: 0
Zdržali sa: 1
Neprítomní: 1
Uznesenie č. 1111
Súdna rada Slovenskej republiky schvaľuje návrh predsedu Súdnej rady Slovenskej republiky, aby komisia zložená z členov súdnej rady: JUDr. Helena Kožíková, JUDr. Jozef Janík,            JUDr. Jana Bajánková, JUDr. Daniel Hudák, JUDr. Richard Molnár vypracovala vyhodnotenie majetkových priznaní sudcov za rok 2009 z hľadiska zistenia prírastku majetku sudcov a preskúmala úplnosť písomného vyhlásenia a majetkového priznania sudcov za rok 2009; ukladá komisii vypracované vyhodnotenie majetkových priznaní sudcov za rok 2009 z hľadiska zistenia prírastku majetku sudcu predložiť na najbližšie zasadnutie Súdnej rady Slovenskej republiky a zároveň s ním predložiť aj správu o úplnosti písomného vyhlásenia a majetkového priznania sudcov    za rok 2009.

JUDr. Daniel Hudák uviedol, že pri sumarizácii majetkových priznaní sudcov za rok 2009 sa vyskytli chyby spočívajúce v tom, že niektoré majetkové priznania sú neúplné, chýbajú niektoré údaje a navrhol, aby sa tieto technické chyby odstránili pred tým, ako komisia začne vyhodnocovať majetkové priznania.

4.	Rokovací poriadok Súdnej rady Slovenskej republiky (1 Ksr 16/2011)

Predseda súdnej rady navrhol schváliť predložený návrh Rokovacieho poriadku Súdnej rady Slovenskej republiky a komisiu, ktorá sa bude zaoberať pripomienkami, ktoré odzneli na dnešnom zasadnutí súdnej rady.

Členovia Súdnej rady po prerokovaní návrhu Rokovacieho poriadku Súdnej rady Slovenskej republiky a návrhu na zloženie komisie hlasovali nasledovne: 

Hlasovanie o návrhu Rokovacieho poriadku:
Za: 17
Proti: 0
Zdržali sa: 0
Neprítomní: 1

Hlasovanie o návrhu na vymenovanie komisie v nasledovnom zložení:

Hlasovanie: JUDr. Juraj Sopoliga
Za: 16
Proti: 0
Zdržali sa:  1
Neprítomní: 1

Hlasovanie: JUDr. Jana Bajánková
Za: 16
Proti: 0
Zdržali sa: 1
Neprítomní: 1

Hlasovanie JUDr. Ida Hanzelová
Za:16
Proti: 0
Zdržali sa: 1
Neprítomní: 1
Uznesenie č. 1112 
Súdna rada Slovenskej republiky schvaľuje Rokovací poriadok Súdnej rady Slovenskej republiky a schvaľuje komisiu v nasledovnom zložení: JUDr. Juraj Sopoliga, JUDr. Jana Bajánková, JUDr. Ida Hanzelová, ktorá sa bude zaoberať ďalšími návrhmi na zmenu Rokovacieho poriadku Súdnej rady Slovenskej republiky.

5.	Stanovisko JUDr. Viliama Dohňanského k podnetu JUDr. Pavla Polakoviča                      (1 Ksr 230/2010) 

Členovia Súdnej rady po prerokovaní stanoviska JUDr. Viliama Dohňanského k podnetu JUDr. Pavla Polakoviča hlasovali nasledovne:

Hlasovanie:
Za: 17
Proti: 0
Zdržali sa: 0
Neprítomní: 1

Uznesenie č. 1113
Súdna rada Slovenskej republiky schvaľuje stanovisko k podnetu JUDr. Pavla Polakoviča a odporúča predsedovi Najvyššieho súdu Slovenskej republiky vhodnou formou oboznámiť sudcov Najvyššieho súdu Slovenskej republiky s predmetným stanoviskom.

Rôzne:

6.	Informácia o návšteve španielskej delegácie (8. – 9. február 2011)

Predseda Súdnej rady informoval o návšteve španielskej delegácie, ktorej členom je aj predseda Európskej siete súdnych rád a zároveň predniesol navrhovaný program, o ktorom dal hlasovať:

Hlasovanie:
Za: 17
Proti: 0
Zdržali sa: 0
Neprítomní: 1

Členovia súdnej rady sa zhodli, že na zasadnutie súdnej rady bude pozvaná  ministerka spravodlivosti a členovia Ústavnoprávneho výboru Národnej rady Slovenskej republiky. 

Uznesenie č. 1114 
Súdna rada Slovenskej republiky schvaľuje program návštevy španielskej delegácie a odporúča predsedovi súdnej rady pozvať na zasadnutie Súdnej rady Slovenskej republiky ministerku spravodlivosti a členov Ústavnoprávneho výboru Slovenskej republiky.

7.	Návrh na skrátenie prípravnej praxe JUDr. Lucie Podrackej, justičnej čakateľky Krajského súdu v Banskej Bystrici (1 Ksr 334/2010)

Členovia Súdnej rady po prerokovaní návrhu na skrátenie prípravnej praxe                                    JUDr. Lucie Podrackej, justičnej čakateľky Krajského súdu v Banskej Bystrici a oboznámení sa s vyjadrením predsedu Krajského súdu v Banskej Bystrici hlasovali nasledovne:

Hlasovanie:
Za: 17
Proti: 0
Zdržali sa: 0
Neprítomní: 1

Uznesenie č. 1115 
Súdna rada Slovenskej republiky požiada predsedu Krajského súdu v Banskej Bystrici o doplnenie žiadosti o prehľad doterajšej praxe justičnej čakateľky podľa jednotlivých úsekov.

8.	Žiadosť JUDr. Romana Maťašovského o  preskúmanie zákonnosti a správnosti postupu sudcu Okresného súdu Bratislava V (Ssr 71/2010) 

Predseda Súdnej rady pozval na zasadnutie podpredsedu Okresného súdu Bratislava V          JUDr. Reného Štepánika, k žiadosti JUDr. Romana Maťašovského o preskúmanie zákonnosti a správnosti postupu sudcu Okresného súdu Bratislava V. Podpredseda uviedol, že sa cíti v pozícii obvineného, no je si istý, že nepochybil a rozhodoval v súlade s Trestným poriadkom.
        
Členovia Súdnej rady po širšej diskusii hlasovali nasledovne:       	

Hlasovanie:
Za: 14
Proti: 0
Zdržali sa: 1
Neprítomní: 3

Neprítomní pri hlasovaní o tomto bode: JUDr. Jana Bajánková, JUDr. Daniela Švecová,                               Doc. JUDr. Mária Bujňáková CSc.

Uznesenie č. 1116
Súdna rada Slovenskej republiky berie na vedomie sťažnosť JUDr. Romana Maťašovského a vyjadrenie podpredsedu Okresného súdu Bratislava V.

9.	Žiadosť predsedu Okresného súdu Veľký Krtíš o zaujatie stanoviska vo veci spáchania trestného činu sudcom Okresného súdu Veľký Krtíš Mgr. Milanom Vargom (1 Ksr 429/2010)

Členovia súdnej rady po prerokovaní žiadosti predsedu Okresného súdu Veľký Krtíš o zaujatie stanoviska vo veci spáchania trestného činu sudcom Okresného súdu Veľký Krtíš hlasovali nasledovne:
Hlasovanie:
Za: 17
Proti: 0
Zdržali sa: 0
Neprítomní: 1

Uznesenie č. 1117 
Súdna rada Slovenskej republiky v súvislosti s podaním predsedu Okresného súdu Veľký Krtíš v trestnej veci sudcu Okresného súdu Veľký Krtíš Mgr. Milana Vargu žiada ministerku spravodlivosti Slovenskej republiky o poskytnutie informácie o stave trestného,                           resp. disciplinárneho stíhania dotknutého sudcu.

10.	Reakcia JUDr. Juraja Kusa na vymenovanie predsedu Okresného súdu v Michalovciach (1 Ksr 5/2011)

Predseda Súdnej rady navrhol schváliť komisiu, ktorá sa bude zaoberať analýzou prieťahov v konaní JUDr. Martina Stretavského.
Členovia Súdnej rady po prerokovaní reakcie JUDr. Juraja Kusa na vymenovanie predsedu Okresného súdu v Michalovciach hlasovali nasledovne:

Hlasovanie: JUDr. Juraj Sopoliga                 
Za: 16
Proti: 0
Zdržali sa: 1
Neprítomní: 1

Hlasovanie: JUDr. Igor Burger
Za: 16
Proti: 0
Zdržali sa: 1
Neprítomní: 1

Hlasovanie: JUDr. Daniel Hudák
Za: 16
Proti: 0
Zdržali sa: 1
Neprítomní: 1

Uznesenie č. 1118 
Súdna rada Slovenskej republiky schvaľuje komisiu, ktorá sa bude zaoberať analýzou prieťahov v konaní JUDr. Martina Stretavského v nasledovnom zložení:                                 JUDr. Juraj Sopoliga, JUDr. Igor Burger, JUDr. Daniel Hudák.

11.	Uznesenie Najvyššieho súdu Slovenskej republiky v právnej veci žalobcu                          JUDr. Róberta Urbana proti žalovanej Súdnej rade Slovenskej republiky 

Členovia Súdnej rady po oboznámení sa s uznesením Najvyššieho súdu Slovenskej republiky v právnej veci žalobcu JUDr. Róberta Urbana proti žalovanej Súdnej rade Slovenskej republiky hlasovali nasledovne:

Hlasovanie:
Za: 17
Proti: 0
Zdržali sa: 0
Neprítomní: 1

Uznesenie č. 1119 
Súdna rada Slovenskej republiky berie na vedomie uznesenie Najvyššieho súdu Slovenskej republiky v právnej veci žalobcu JUDr. Róberta Urbana proti žalovanej Súdnej rade Slovenskej republiky.

Pri hlasovaní o ďalších bodoch nebol prítomný JUDr. Juraj Sopoliga. 

12.	Informácia o návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Členovia Súdnej rady po prerokovaní informácie, ktorú podala JUDr. Ida Hanzelová,  o návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony hlasovali nasledovne:

Hlasovanie:
Za: 16
Proti: 0
Zdržali sa: 0
Neprítomní: 2

Uznesenie č. 1120 
Súdna rada Slovenskej republiky berie na vedomie informáciu o návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

13.	 Žiadosť JUDr. Natálie Kollárikovej, sudkyne Okresného súdu Piešťany o preloženie  na výkon funkcie sudcu na okresný súd so sídlom v Bratislave              (1 Ksr 403/2010)

Predseda  súdnej rady navrhol vymenovať komisiu, v zložení JUDr. Ida Hanzelová,               JUDr. Jana Bajánková a JUDr. Peter Hulla, ktorá by vzhľadom na diskusiu k určovaniu počtu miest na súdoch, predložila stanovisko k spôsobu určovania voľných miest sudcov.
Členovia Súdnej rady po prerokovaní žiadosti JUDr. Natálie Kollárikovej, sudkyne Okresného súdu Piešťany o preloženie  na výkon funkcie sudcu na okresný súd so sídlom v Bratislave hlasovali nasledovne:

Hlasovanie: JUDr. Ida Hanzelová
Za: 15
Proti: 0
Zdržali sa: 1
Neprítomní: 2

Hlasovanie: JUDr. Jana Bajánková
Za: 15
Proti: 0
Zdržali sa: 1
Neprítomní: 2

Hlasovanie: JUDr. Peter Hulla
Za:15
Proti: 0
Zdržali sa: 1
Neprítomní:  2

Uznesenie č. 1121
Súdna rada Slovenskej republiky vzhľadom na vyjadrenie Ministerstva spravodlivosti Slovenskej republiky, berie na vedomie žiadosť JUDr. Natálie Kollárikovej a schvaľuje komisiu v zložení: JUDr. Ida Hanzelová, JUDr. Jana Bajánková,  JUDr. Peter Hulla, ktorá sa bude problémom určenia voľných miest zaoberať. 

14.	 Informácia Súdnej rady Slovenskej republiky k  platovým pomerom sudcov

JUDr. Ida Hanzelová informovala o materiáloch týkajúcich sa zníženia platov sudcov, ktoré boli zverejnené na stránke Súdnej rady Slovenskej republiky.

Uznesenie č. 1122 
Súdna rada Slovenskej republiky berie na vedomie informáciu JUDr. Idy Hanzelovej k platovým pomerom sudcov.

15.	 Informácia Poradnej rady európskych sudcov 

JUDr. Hanzelová informovala o dokumentoch Poradnej rady európskych sudcov, navrhla, aby sa materiál preložil do anglického jazyka s tým, že bude použitý aj na rokovaní s členmi španielskej delegácie.

Hlasovanie:
Za: 16
Proti: 0
Zdržali sa: 0
Neprítomní: 2

Uznesenie č. 1123 
Súdna rada Slovenskej republiky berie na vedomie materiál členky Poradnej rady európskych sudcov a zabezpečí preklad do anglického jazyka, ktorý sa použije aj pri rokovaniach španielskej delegácie.

JUDr. Daniel Hudák navrhol, aby Súdna rada Slovenskej republiky  požiadala Národnú radu Slovenskej republiky o predloženie jedného kandidáta na sudcu Disciplinárneho súdu Slovenskej republiky, nakoľko žiadosť bola o predloženie 12 kandidátov a Národná rada Slovenskej republiky zvolila 11 kandidátov na sudcov Disciplinárneho súdu Slovenskej republiky.

Hlasovanie: 
Za: 16
Proti: 0
Zdržali sa: 0
Neprítomní: 2

Uznesenie č. 1124 
Súdna rada Slovenskej republiky žiada Národnú radu Slovenskej republiky, aby predložila jedného kandidáta na sudcu Disciplinárneho súdu Slovenskej republiky. 

Overovateľ:									Zapísala: